Namaki na sota kei Ailadi
20 November, 2017, 12:00 am
ESA taucoko ka tu vinaka na timi ni Fiji Airways Flying Fijians me na sota kei Ailadi ena mua ni macawa qo. Na timi ni Ailadi e qito vinaka tiko mai ena valataki vanua ena nodratou vakadrukai Sauca Aferika ena 38 kei 3 me vakatautauvatataki kei na timi ni Viti ena nodratou druka vei Itali ena 10 kei 19.
E dina ni ratou qito vinaka na cauravou ia e tiko na malumalumu e ratou vakayacora ena gauna ni qito ka vakavuna na nodratou mai qaqa kina na timi ni Itali.
A qito vinaka sara o Leone Nakarawa ka vakavuna na nona tabaka rawa kina e dua na sikoa kei Viti.
Ia, e namaki ena macawa qo na nona vakaraitaka na kaukauwa e tiko vua ko Josua Tuisova kei Semi Kunatani.
E rau na sota tiko na timi ni Viti kei Ailadi ena veimama ni ono (6.30am) ena mataka ni Siga Tabu.
fij_Latn ltz_Latn fij_Latn fij_Latn fij_Latn fij_Latn fij_Latn